স্টাফ রিপোর্টার, কলকাতা: বাংলাদেশি অনুপ্রবেশকারীদের চিহ্নিত করে দেশছাড়া করতে হবে, সংসদে এই কথা তিনি বলেননি৷ তাঁর নামে বিজেপি বাজারে ভুয়ো ভিডিও ছড়াচ্ছে৷ বুধবার এই দাবি করলেন মুখ্যমন্ত্রী মমতা বন্দ্যোপাধ্যায়৷ জাতীয় নাগরিক পঞ্জি এবং সংশোধিত নাগরিকত্ব আইন নিয়ে মমতা বন্দ্যোপাধ্যায়ের একটি ভিডিও সোশ্যাল মিডিয়ায় ঘুরে বেড়াচ্ছে৷ যেখানে দেখা যাচ্ছে এখন তিনি যে কথা বলছেন, ২০০৫ সালে ঠিক তার উল্টো অবস্থানে ছিলেন৷ সেই সময় কেন্দ্রে মনমোহন সিংহের নেতৃত্বে ইউপিএ-১ সরকার চলছে।
অনুপ্রবেশকারীদের দেশছাড়া করতে হবে বলিনি, ফেক ভিডিও ছেড়ে ছড়াচ্ছে বিজেপি: মমতা